สุขภาพหรรษา : พาราควอต เจอจังๆ ตายทีละน้อย สเปิร์มหด ฮอร์โมนเหี่ยว
หมอแทบทุกคน เคยรักษา เคยพบ ผู้เสียชีวิตจากสารเคมีพิษพาราควอต,รวมทั้งในลักษณะเฉียบพลัน ระยะสั้นจากการสัมผัสน้ำที่มีการปนเปื้อนด้วยสารพิษ ทำให้ผิวหนังผิดปกตินำไปสู่แผลติดเชื้อ และมีจำนวนมากที่ต้องตัดอวัยวะจากหนังเน่า เนื้อเน่า เสียชีวิต,และระยะยาวจากการที่ได้รับสารเคมีแม้มีปริมาณน้อยแต่สะสมเกิดโรคต่างๆทางสมอง มะเร็ง โรคทางเมตาบอลิก เบาหวาน ไขมัน ตับ,อันตรายที่เกิดขึ้นจากสารเคมี เช่น พาราควอตจะเกิดกับเกษตรกร ประชาชนที่อยู่ในพื้นที่เกษตรกรรม รวมกระทั่งถึงคนที่ทำอาชีพรับพ่นสารเคมีฆ่าหญ้าฆ่าแมลง,โดยประชาชนเหล่านี้จะเป็นคนด่านหน้าที่ได้รับอันตรายสูงสุด ทั้งนี้ไม่ว่าจะเกิดขึ้นจากการสัมผัสโดยตรง หรือสัมผัสกับน้ำที่มีสารเคมี ต่อผิวหนังที่มีแผลหรือไม่มีแผลก็ตาม โดยเฉพาะที่เป็นเนื้ออ่อน เยื่อบุบริเวณง่ามก้น เนื้ออ่อนบริเวณอวัยวะเพศ เยื่อบุปาก จมูกหรือเยื่อบุตา แม้จะมีปริมาณน้อยแต่เนื่องจากเป็นพิษร้ายแรงที่สุดโดยไม่มียาถอนพิษ ทำให้เกิดการเสียชีวิตทั้งจากอุบัติเหตุ จากการทำงานหรือจากอารมณ์ชั่วแล่นที่ฆ่าตัวตาย,ทั้งๆที่ไม่ควรจะสูญเสีย,ผลกระทบยังมีต่อผู้หญิงที่ท้องอยู่ และจนกระทั่งเด็กแรกคลอดที่อยู่ในพื้นที่เกษตรกรรม ทั้งนี้ จากการรายงานของคณะผู้ศึกษาจากมหาวิทยาลัย มหิดล และมหาวิทยาลัยมหาสารคาม ร่วมกับผู้วิจัยจากสหรัฐฯที่รายงานในปี 2018 ระดับของพาราควอต (Geometric mean) ในปัสสาวะของผู้หญิงท้อง ที่ 28 อาทิตย์ ขณะคลอดและที่สองเดือนหลังคลอด (ซึ่งไม่ได้ออกไปทำเกษตรกรรม) อยู่ในระดับ 2.04 (4.22) 2.96 (5.04) 2.42 (5.33)/mL ข้อมูลที่สำคัญก็คือระดับของสารเคมีในปัสสาวะ ระหว่างผู้ที่ทำงานเป็นเกษตรกรและไม่ได้เป็นเกษตรกรแต่อยู่ในพื้นที่เดียวกัน มีระดับไม่แตกต่างกันขี้เทาในเด็กที่คลอดใหม่ๆพบว่ามีระดับสูงถึง 33.31 (4.59) ng/g.,ปัจจัยที่เกี่ยวพันกับการที่พบสารเคมีในผู้หญิงท้องและเด็กรวมถึงการที่ทำงานนอกบ้าน มีที่อยู่อาศัยใกล้เคียงกับพื้นที่ที่ทำการเพาะปลูก หรือแม้แต่มีคนในครอบครัวที่ทำงานเป็นเกษตรกร การที่ดื่มน้ำในเขตเกษตรกรรมที่ใช้สารเคมีพาราควอต,กลไกของพาราควอต ที่มีพิษต่อมนุษย์อยู่ที่การสร้างสารอนุมูลอิสระ ที่มีออกซิเจน (Reactive oxygen species) จากกลไกไม่สมดุลของการควบคุมพลังงานในเซลล์ ซึ่งเป็นผลจากสารเคมีพิษ และไปทำอันตรายต่อปอดจนเกิดน้ำท่วมปอด ตกเลือดในปอด และการที่เกิดมีพังผืด และยังมีพิษต่อตับไตและสมอง,คนป่วยในประเทศจีนจากพิษพาราควอตเฉียบพลัน จำนวน 2,136 ราย ซึ่งรวบรวมผู้ป่วยระหว่างปี 2005 ถึง 2012 และรายงานในปี 2014 พบว่ามีอัตราตาย 56% ทั้งนี้ โดยขึ้นอยู่กับความเข้มข้นหรือระดับสารเคมีพิษในเลือดผลกระทบอีกประการหนึ่งที่ประชาชนทั่วไปไม่ทราบคือพิษต่อระบบสืบพันธุ์,ทั้งนี้ ได้มีการศึกษาในสัตว์ทดลองและพบว่าหนูตัวผู้ ที่ได้รับสารเคมีที่ปริมาณค่อนข้างมากแต่ไม่ทำให้หนูตายเป็นเวลาแปดอาทิตย์จะมีจำนวนสเปิร์มลดลงและมีการเคลื่อนไหวแหวกว่ายช้าลง จนกระทั่งไม่มีการผลิตสเปิร์มเลย,การศึกษาล่าสุดในปี 2019 จากคณะผู้วิจัยจากประเทศจีน ได้ทำการพิสูจน์ว่าหนูที่ได้รับสารพาราควอต แม้ในปริมาณต่ำ จะส่งผลกระทบการสร้างฮอร์โมนเพศชายโดยการขัดขวางการพัฒนาการของเซลล์เลย์ดิก (leydig cell) จากเซลล์ต้นกำเนิดหรือเซลล์ตั้งต้น,ในการทดลองนั้นประกอบไปด้วยการกำจัดเซลล์เลย์ดิกก่อน โดยการใช้สาร EDS ซึ่งจะทำให้อัณฑะไม่มีเซลล์เหลือ อีกทั้งไม่สามารถสร้างฮอร์โมนเพศชายภายในวันที่ 7-14 หลังจากนั้น เซลล์ดังกล่าวจะเริ่มงอกใหม่จากเซลล์ต้นแบบในวันที่ 17 ถึง 21 โดยมีตัวรับฮอร์โมนที่ส่งผ่านมาจากต่อมใต้สมองชนิดต่างๆ กระบวนการการงอกเซลล์ใหม่จะดำเนินพัฒนาไปเรื่อยๆ จนกระทั่งถึงวันที่ 21 ถึง 35 จึงจะมีการเริ่มพัฒนาการสร้างฮอร์โมนเพศชายและเริ่มเสร็จสมบูรณ์หลังจากนั้นในวันที่ 56,ในหนูที่ได้รับสารเคมีพาราควอต ในระหว่างวันที่ 17 ถึง 28 จะมีผลกระทบกระเทือนกระบวนการสร้างและพัฒนาเซลล์ใหม่รวมจนกระทั่งถึงการสร้างฮอร์โมน ทั้งนี้ จำนวนเซลล์ดูยังมีจำนวนและปริมาณคงเดิม แต่ยีนที่ควบคุมการพัฒนาเซลล์กลับผิดปกติโดยเฉพาะในระยะสุดท้าย แล้วยังไปกระทบเซลล์เซอร์ทอร์ไล (sertoli cell) ซึ่งเป็นเซลล์ค้ำจุน และช่วยผลิตสารหล่อเลี้ยงตัวสเปิร์ม สุดท้ายทำให้มีความผิดปกติในการผลิตสเปิร์ม,นอกจากนั้น ในหลอดทดลองพบว่าสารพาราควอต มีผลโดยตรงโดยการทำให้เซลล์เลย์ดิกตาย และผ่านการสร้างสารอนุมูลอิสระออกซิเจนพิษ,ในการศึกษานี้พิสูจน์ลงลึกไปถึงกลไกในระดับโมเลกุล พบว่าพาราควอต ทำให้ระดับของ mRNA ในเซลล์เลย์ดิก ในการสร้างโปรตีน Hsd17b3. Srd5a1. Hsd11b1 ลดลง และเพิ่ม Hsd3b1 ในวันที่ 35 และในวันที่ 56 มีการเพิ่ม Srd5a1 แต่ Cyp11a1. Cyp17a1. Hsd11b1 ลดลง,ความเข้มข้นของสารพาควอต ที่มีผลทำให้เซลล์เลย์ดิกในหลอดทดลอง มีความผิดปกติจะมีปริมาณน้อยกว่าความเข้มข้นที่วัดในผู้ป่วยในประเทศจีนที่ต้องเข้าโรงพยาบาลด้วยซ้ำ,ผลของการศึกษาในสัตว์ทดลองนี้แสดงให้เห็นถึงผลกระทบต่ออวัยวะสืบพันธุ์ทั้งในด้านการสร้างสเปิร์ม และในการสร้างฮอร์โมนเพศชายแม้ว่าจะได้รับสารเคมีพาราควอตในปริมาณน้อยและในระยะเวลาสั้นๆก็ตามดังนั้นจะเห็นได้ว่าสารเคมีพิษเหล่านี้ทำอันตรายได้กว้างขวาง ในทุกระยะที่สัมผัสและเกิดผลที่เห็นประจักษ์ชัดได้ตั้งแต่ต้นจนกระทั่งผลที่มาปรากฏในตอนหลัง และที่คิดไม่ถึงด้วยซ้ำว่าสารเคมีเหล่านี้คือตัวการสำคัญ ไม่ว่าจะเป็นมะเร็ง สมองเสื่อม โรคพาร์กินสัน และที่กล่าวในบทความนี้คือระบบสืบพันธุ์ในผู้ชาย,หน่วยงานที่รับผิดชอบชีวิตคนไทยต่างให้แบนสารพิษ เหตุไฉนคนไทยยังคงต้องตั้งตารอว่า เมื่อไหร่ และใครจะเป็นผู้ปลดล็อกแผ่นดินไทยให้พ้นจากสารพิษอยู่อีก,ทั้งนี้แน่นอน ต้องไม่มีสารเคมีอื่นมาทดแทนซึ่งก็คือลูกหลานของสารเคมีต้นแบบและจะทำให้ตรวจสอบยากขึ้นไปอีกว่ามีปะปนในสิ่งแวดล้อมหรือในอาหารพืชผักผลไม้หรือไม่และกว่าที่จะต้องพิสูจน์ว่ามีอันตรายอาจจะต้องรอไปอีกศตวรรษหน้า,รับมือแผ่นดินอาบพิษ หรือรอให้ตายสิ้นชาติ.,หมอดื้อ,,อนุทิน ขอบคุณมติแบน 3 สารพิษ ยกเยี่ยงวีรบุรุษ ห่วงชีวิต-สุขภาพคนไทย,มติ 26 คนเอกฉันท์ แบน 3 สารพิษ บังคับใช้ 1 ธ.ค.,เคมีพิษแฝงพืชเกษตร คนไทยกินแบบไม่รู้ตัว
อันตรายที่เกิดขึ้นจากสารเคมี เช่น พาราควอตจะเกิดกับเกษตรกร ประชาชนที่อยู่ในพื้นที่เกษตรกรรม รวมกระทั่งถึงคนที่ทำอาชีพรับพ่นสารเคมีฆ่าหญ้าฆ่าแมลง
พาราควอต,สารเคมี,สุขภาพหรรษา,หมอดื้อ,สารเคมีพิษพาราควอต